open-index/open-wikipedia-markdown huggingface dataset:
Slater Koekkoek

**Slater Koekkoek** ( 1994-yil 18-fevralda tugʻilgan) — Kanadalik professional xokkey himoyachisi, hozirda Amerika Xokkey Ligasida (AHL) Bakersfield Condors jamoasi bilan shartnoma asosida oʻynaydi. Koekkoek dastlab Tampa Bay Lightning jamoasi tomonidan 2012-yilgi NHL draftida 10-oʻrinda jamoa tarkibiga tanlangan.

## Jamolardagi oʻyin faoliyati
Koekkoek Ontario xokkey ligasida 4 mavsum va 195 oʻyin oʻtkazgan. U Peterborough Petes jamoasi bilan 131 oʻyin va Windsor Spitfires jamoasi bilan esa 64 oʻyin oʻtkazgan. Peterborough Petes bilan 2-mavsumida u noyabr oyining oxirida yelkasidan jarohat olganligi uchun faqatgina 26 oʻyinda maydonga tushgan. U 2013-yilning 10-yanvarida Windsor jamoasiga transfer qilingan va oʻzining soʻnggi mavsumida yuqori natijaga erishgan. Mavsumni 15 gol va 53 ochko qayd etgan holda, +44 reyting va 51 penalti bilan yakunlagan.

### Professional jamoalardagi faoliyati
Koekkoek Tampa Bay Lightning jamoasi tomonidan 2012-yilgi NHL draftida 10-oʻrinda jamoa tarkibiga tanlangan. U 2013-yil 20-martda Lightning jamoasi bilan uch yillik boshlangʻich darajadagi shartnomaga imzo chekkan va birinchi 2 yil Kanada Xokkey Ligasi oʻyinlarida maydonga tushgan. Koekkoek oʻzining professional xokkey debyutini 2014-yil 12-oktyabrda Hartford Wolf Pack jamoasiga qarshi oʻyinda oʻtkazgan. Crunch bilan 66 oʻyinda Koekkoek beshta gol va 40 penaltidan 24 ochko toʻplagan. Koekkoek barcha Crunch himoyachilari orasida assistentlik (19) va ochkolar (24) boʻyicha yetakchilik qilgan. U shuningdek, Amerika Xokkey Ligasi himoyachilari orasida ochkolar boʻyicha beshinchi oʻrinni egallagan.

2016-yil 7-martda Koekkoek birinchi NHL ochkosini Philadelphia Flyers jamoasiga 2-4 hisobida yutqazgan oʻyinida qoʻlga kiritgan. 2016-yil 30-aprelda oʻzining birinchi NHL pley-off oʻyinida u New York Islanders ustidan 4-1 hisobida Lightning jamoasi tarkibida gʻalaba qozongan.

2017-yil 3-iyulda Koekkoek Lightning bilan bir yillik 800 000 dollarlik shartnomani uzaytirgan. Koekkoek 2017-yil 12-oktyabrda NHLdagi birinchi va ikkinchi gollarini qayd etgan. Koekkoekning ikkinchi goli Lightning jamoasining gʻalaba goli boʻlgan.

2018—2019-yilgi mavsumda Koekkoek Chempionatda oʻzini koʻrsata olmagani uchun Lightning jamoasi uni Jan Rutta evaziga 2019-yil Chicago Blackhawksga almashtirgan.

Blackhawksning erkin agenti sifatida 2020-yil 26-dekabrda Koekkoek Edmonton Oilers jamoasi bilan bir yillik 850 000 dollarlik shartnoma imzolagan. 12-avgust kuni u Oilers jamoasi bilan ikki yillik shartnomani uzaytirgan.

## Xalqaro jamoalardagi faoliyati
Koekkoek 2011-yilgi 17 yoshgacha boʻlgan jahon xokkey musobaqasida Canada Ontario jamoasi bilan faoliyat olib borgan.

## Jamoalardagi faoliyat statistikasi

### Xalqaro musobaqalardagi faoliyati

## Mukofot va unvonlari

## Manbalar
Jon Klemm

**Jonathan Darryl Klemm** (, 1970-yil 8-yanvarda tugʻilgan) — Kanadalik sobiq professional xokkey himoyachisi. U faoliyati davomida Gʻarbiy xokkey ligasining Winnipeg Ice jammoasining yordamchi murabbiyi boʻlgan

## Jamoalardagi oʻyin faoliyati
1991-yilda Spokane jamoasi sardori sifatida Memorial kubogini qoʻlga kiritgandan soʻng, Klemm 1991-yil 14-mayda Quebec Nordiques jamoasi bilan erkin agent sifatida shartnoma imzolagan. Klemm keyingi toʻrt yilni asosan Halifax Citadels va AHLning Cornwall Aces jamoasida oʻtkazgan. Klemm keyingi 5 mavsumni Avalanche jamoasi himoya chizigʻida oʻtkazgan va Avalanche jamoasiga 2000—2001-yilgi mavsumda Stanley kubogidagi ikkinchi gʻalabasiga yordam bergan.

Klemm 2006-yil 28-iyun kuni Stars jamoasi bilan klubning zaxira varianti sifatida qayta shartnoma imzolagan. U jamoa tarkibida 100ta golli uzatmani amalga oshirgan.

2007-yil 20-avgustda Klemm erkin agent sifatida Los Anjeles Kings jamoasi bilan shartnoma imzolagan. Biroq 2007—2008-yilgi mavsum oldidan, 2007-yil 28-sentyabrda kuni u King jamoasining AHLdagi filiali, Manchester Monarchs jamoasiga transfer qilingan. 2008—2009-yilgi mavsumda u professional xokkey boʻyicha Germaniya DELida Straubing Tigers jamoasida oʻynagan.

2009-yil 1-aprelda Klemm professional xokkeydan rasman nafaqaga chiqqan. Klemm 2009—2010-yilgi mavsumda jamoaga yordamchi murabbiy etib tayinlangandan soʻng, oʻzining oʻsmirlar jamoasi Spokane Chiefsga qaytishni maʼqul koʻrgan.

## Jamoalardagi faoliyat statistikasi

## Mukofot va unvonlari

## Manbalar
Shvetsiya — Yaponiya munosabatlari

Shvetsiya — Yaponiya munosabatlari Shvetsiya va Yaponiya oʻrtasidagi ikki tomonlama diplomatik munosabatlardir.

## Tarixi
Ikki davlat oʻrtasidagi birinchi aloqa XVIII asrdan mavjud. Karl Linneyning shogirdi Karl Piter Tunberg Gollandiyaning Ost Indiya kompaniyasi shifokori sifatida Yaponiyaga borgan va Yaponiyaga kirgan birinchi shvedlardan biri boʻldi. Yaponiyada 15 oy ichida Tunberg hamma joyda yapon oʻsimliklarini toʻpladi va Xitoyga qaytib kelgach, tadqiqot natijalarini Yapon florasi" kitobiga yozdi.

Rasmiy diplomatik munosabatlar 1868-yilda Shvetsiya —Yaponiya shartnomasining imzolanishi bilan oʻrnatildi, bu chet davlat bilan imperator Meydzi hukumati tomonidan tuzilgan birinchi shartnoma edi.

1871-yilda Yaponiya hukumati Ivakura elchilaridan iborat delegatsiyani Yevropa va Qoʻshma Shtatlarga yuborilgan. Elchilar 23-29-aprel kunlari Shvetsiyada qolishgan. Mehmonlar nafaqat Shvetsiya qiroli Oskar II bilan uchrashishgan, balki Shvetsiya davlat idoralari, fabrikalariga ham borishgan. Muzeylar, sanʼat galereyalari va maktablarga tashrifi chogʻida diplomatik missiya Shvetsiya va Daniyaning Yevropa davlatlari oʻrtasida mustaqillikni saqlab qolish borasida erishgan yutuqlariga yuqori baho bergan. 1880-yildan beri Yaponiyaning Rossiyadagi vaziri Yanagixara Maemitsu Shvetsiyada ham vazir boʻlib ishlagan. 1896-yil 2-mayda Yaponiya va Shvetsiya oʻrtasida „Yaponiya-Shvetsiya savdo va navigatsiya shartnomasi“ deb nomlangan btenglik asosida birinchi shartnomasi imzolangan va Yaponiya ham oʻzining qonuniy huquqlarini qaytarib olgan.

Birinchi jahon urushida Shvetsiya vositachi sifatida harakat qilgan, bu orqali Germaniya va Yaponiya alohida tinchlik muzokaralarini olib borishgan.

XX asrning birinchi oʻn yilligida mamlakatlar Tokio va Stokgolmda diplomatik vakolatxonalarni ochishga kirishdilar, ular 1957-yilda elchixonalarga aylandi.

Yaponiya Shvetsiyaning Osiyodagi ikkinchi yirik savdo hamkoridir. Shvetsiyaning ichki (ijtimoiy taʼminot, aholining qarishi) va tashqi (tinchlikni saqlash, rivojlanishga rasmiy yordam) siyosatining ayrim elementlari Yaponiya uchun tashvishlanarli holdadir. Mamlakatlar oʻrtasidagi munosabatlar davlat tashriflari (shu jumladan monarxlar va ularning oila aʼzolari ishtirokida), madaniy va ilmiy almashinuvlar orqali ham mustahkamlangan.

## Diplomatik missiyalar

* Shvetsiyaning Tokioda elchixonasi bor.
* Yaponiya Stokgolmda elchixonasini yuritadi.

## Manbalar
Sangin havo hujumi (2017)

2017-yilgi Sangin havo hujumi Afgʻonistonning Hilmand viloyatidagi Sangin tumanining AQSh tomonidan bombardimon qilinishi edi. Birlashgan Millatlar Tashkilotining Afgʻonistondagi missiyasi ma’lumotlariga koʻra, dastlabki surishtiruvlar havo hujumlari natijasida kamida 18 nafar tinch aholi vakillari halok boʻlib, ularning deyarli barchasi ayollar va bolalar ekanligini koʻrsatgan. Afgʻoniston Mudofaa vazirligi matbuot kotibi Davlat Vaziriy tinch aholi qurbonlari haqidagi barcha xabarlarni rad etdi. Hujum hududidagi aholi esa BMTning hududda Tolibon a’zolari yoʻqligi haqidagi hisoboti va hujumdan bir necha kun oldin AQSh qoʻshinlari hududga tashrif buyurganligi haqidagi xabarlarni tasdiqladi. Hilmand viloyati gubernatori ham provinsiyadagi mustaqil tahlillar natijasida tinch aholi halok boʻlgani tasdiqlanganini ma’lum qildi. Sanginlik oqsoqollar ham tinch aholi qurbonlari soni 22 kishini tashkil etishini aytishdi. Xalqaro koalitsiya matbuot kotibi, brigade generali Charlz Klivlend AQSh Sanginga 30 ga yaqin havo hujumi uyushtirganini tasdiqladi. Mazkur havo hujumi ikkinchi Sangin havo hujumi deb ataldi. Chunki, AQSh 2010-yil iyul oyida ham Sanginda koʻplab qurbonlarga sabab boʻlgan havo hujumi uyushtirgan edi.
## Manbalar
Shahreza okrugi

**Shahrizo okrugi** () Eronning Isfahon viloyatida joylashgan. Tumanning markazi — Shahrizo. 2006-yilgi aholini roʻyxatga olish maʼlumotlariga koʻra, okrug aholisi 139,702 nafarni tashkil etgan. 2016-yilgi maʼlumotlarga koʻra esa, 159,797 kishini (50,983 oila) tashkil etgan.

## Maʼmuriy boʻlinmalar

## Manbalar
Xalqaro Fair Play Qoʻmitasi

**Xalqaro adolatli oʻyin qoʻmitasi** (, qisqartmasi **CIFP**) — notijorat xalqaro nohukumat tashkilot boʻlib, xalqaro musobaqalarda sport mahoratini oshirishga xizmat qilgan. U har yili *World Fair Play* mukofotlarida sportchilar yoki jamoalar tomonidan amalga oshirilgan halol oʻyin harakatlarini tan olish uchun mukofotlarni taqdim etgan. Taqdirlash marosimi Fransiyada boʻlib oʻtadi va Yevropa televideniyesi orqali namoyish etilgan.

## Tarixi

IFPC Fransiyada 1963-yilda YUNESKO, Xalqaro sport matbuoti uyushmasi (ISPA), ICSSPE, FIFA, FIBA, FILA va Xalqaro regbi kengashi aʼzolari tomonidan tashkil etilgan. Qoʻmita oʻzining birinchi mukofotini ikki yildan soʻng taqdim etgan: Italiyalik bobsleychi Eugenio Monti laureati boʻlgan. Monti 1964-yilgi Qishki Olimpiya oʻyinlarida raqibi Toni Neshga bergan zaxira qismi britaniyalikga oltin medalni qoʻlga kiritishga imkon bergan.

## Mukofotlar

1965-yildan beri turli yutuqlarni eʼtirof etish uchun Butunjahon Fair Play mukofotlarida uch turdagi kubok berila boshlangan.

* Per de Kubertin Butunjahon halol oʻyin kubogi — sportchi boshqa raqibga yordam berish uchun oʻz ishlashiga toʻsqinlik qiladigan halol oʻyin imo-ishoralari uchun berilgan.
* Jan Borotra Butunjahon Fair Play Kubogi — oʻz faoliyati davomida halol oʻyin koʻrsatgan sportchilarni taqdirlash uchun berilgan.
* Willi Daume World Fair Play Trophy — halol oʻyin ruhini targʻib qilgan shaxs yoki tashkilotga berilgan.

Ushbu yillik kuboklardan tashqari, CIFP ajoyib sport mahoratini koʻrsatgan boshqa sportchilarga, tashkilotlarga diplom va tabrik xatlarini joriy etilgan.

## Prezidentlar
2000-yildan beri Jeno Kamuti CIFP prezidenti boʻlib ishlagan.

; Faxriy Prezidentlar

* Jan Borotra, CIFP asoschisi
* Koïchiro Matsuura, YUNESKO bosh direktori
* Maykl Morris, 3-baron Killanin, XOQning sobiq prezidenti
* Xuan Antonio Samaranch, XOQning sobiq prezidenti
* Jak Rogge, XOQning sobiq prezidenti

## Mukofot turlari

* Per de Kuberten medali (XOQ tomonidan taqdirlangan)
* FIFA Fair Play mukofoti
* Jan Borotra sport ustaligi mukofoti
* Lady Byng Memorial Trophy

## Manbalar

## Havolalar
*
Varzob (futbol klubi)

**BDA Dushanbe** – Tojikistonning Dushanbe shahrida joylashgan futbol klubi. 1996 yilda „**Varzob Dushanbe**“ nomi bilan tashkil etilgan jamoa 2001-yilda hozirgi nomiga oʻzgartirilgan.

## Tarixi
Jamoa 1996-yilda Tojikiston Ichki ishlar vazirligi boʻlinmalaridan birining boshligʻi general-mayor boʻlgan dala qoʻmondoni Suhrob Qosimov tomonidan tuzilgan.

Dastlabki 2 mavsumni klub shahar chempionatida oʻtkazgan. 1998-yilda u Tojikiston chempionatida qatnashish ariza bergan (buning uchun badal toʻlash kifoya edi). Klubga chempionatning yetakchi jamoalari „Vaxsh“, „Regar“ va „Pomir“ klublarining yetakchi futbolchilari taklif etilgan. Natijada „Varzob“ dastlabki mavsumidayoq muammosiz mamlakat chempionligini ham, kubokni ham qoʻlga kiritgan.

Jamoa keyingi 2 yil, 1999 va 2000-yillarda ham mamlakat chempioni boʻlgan. Klubning muvaffaqiyatlari asosiy sabablaridan biri, Tojikistonning eng oldi murabbiyi – Sharif Nazarov bilan bogʻliq edi.

2001-yildan keyin jamoa asta-sekin natijalar yomonlasha boshlagan. Dastlab klub oʻz nomini BDA ga oʻzgartirgan va 2005-yilgi mavsum boshida Oliy ligani ham tark etgan. Hozirda Dushanbeda, havaskorlar chempionatida ishtirok etmoqda.

## History

### Ichki tarix

### Kontinental tarix

1 „Doʻstlik“ Tojikistondagi fuqarolar urushi sababli Dushanbedagi dastlabki oʻyinga kelmadi. Natijada Oʻzbekiston jamoasi musobaqadan chetlashtirildi va 10 000 $ dollar jarimaga tortilgan.

## Mashhur futbolchilar

* Aliyor Ashurmamadov
* Denis Knitel
* Oʻroz Nazarov
* Suhrob Hamidov

## Murabbiylar

*  Sharif Nazarov (1999?–01?)

## Yutuqlar

* Tojikiston chempioni (3): 1998, 1999, 2000.
* Tojikiston kubogi sohibi (2): 1998, 1999.
* Tojikiston kubogi finalchisi (1): 2000/01.

## Manbalar

## Havolalar

* Varzob TOJIKISTON CHEMPIONI
Ali Crawford

**Alister Crawford ()** (1991-yil 30-iyulda tugʻilgan) — shotlandiyalik professional futbolchi. Ali Crawford Shotlandiya Premer ligasi vakili „St Johnstone“ futbol klubida yarim himoyachi sifatida oʻynaydi.

## Faoliyati

### Hamilton Academical
Ali Crawford Angliyaning Lanark shahrida tugʻilgan. Ali Crawford yoshligida „Carluke Milton Rovers“ va „Heart of Midlothian“ futbol klublarining yoshlar jamoasida tarbiyalangan. Ali Crawford 2006-yilda „Hamilton Academical“ futbol klubi safiga qabul qilingan. Ali Crawford klubdagi ilk oʻyinini 2010-yil 13-yanvarda „Dundee United“ futbol klubiga qarshi oʻyinda oʻtkazgan. Shundan soʻng Ali Crawford 2010—2011-yilgi mavsum uchun „Boʻness United“ futbol klubi safiga qoʻshilgan. Ali Crawford ijaradan asosiy klub safiga qaytganidan soʻng, 2011-yilning may oyida „Hamilton Academical“ futbol klubi bilan yangi ikki yillik shartnoma imzolagan.

2014-yilning oktyabr oyida Ali Crawford klub bilan 2018-yilning yozigacha amal qiladigan yangi shartnoma imzolagan.

2016-yil sentyabr oyida „Hamilton“ klubi menejeri Martin Canning Ali Crawfordga Shotlandiya milliy futbol terma jamoasida oʻynashini taklif qilgan. 2016-yilning noyabrida klub sardori Michael Devlin Ali Crawford 2017-yilning yanvaridagi transfer oynasida jamoani tark etmasligiga umid qilishini aytgan. 2016-yil dekabr oyida klub menejeri Canning Ali Crawfordni 2016—2017-yilgi mavsum oxirigacha klubda saqlab qolishini aytgan.

Afsuski, 2017—2018-yilgi mavsum oxirida Ali Crawford „Hamilton“ futbol klubini tark etishini va bundan keyingi faoliyatini Angliyada davom ettirishini aytgan.

### Doncaster Rovers
2018-yilning 10-iyulida Ali Crawford Birinchi liga vakili „Doncaster Rovers“ futbol klubi bilan ikki yillik shartnoma imzolagan.

### Bolton Wanderers
2019-yil 2-sentyabrda Ali Crawford „Doncaster Rovers“ futbol klubi bilan imzolagan shartnomasini bekor qilganidan soʻng, Birinchi liga vakili „Bolton Wanderers“ futbol klubi safiga mavsum oxirigacha muddatga moʻljallangan shartnoma imzolagan. Ali Crawford klub safidagi debyut oʻyinini 14-sentyabr kuni „Rotherham United“ futbol klubiga qarshi oʻyinda (6:1) oʻtkazgan. Ali Crawford klub safidagi birinchi golini 1-oktyabr kuni „Rochdale“ futbol klubiga qarshi boʻlib oʻtgan uchrashuvda kiritgan. 26-iyun kuni Ali Crawford klub bilan yangi ikki yillik shartnoma imzolashga muvaffaq boʻlgan.

#### Tranmere Rovers (ijara)
2021-yil 1-fevralda Ali Crawford „Tranmere Rovers“ futbol kubi bilan mavsum oxirigacha ijara shartnomasi asosida qoʻshilgan.

### St Johnstone
2021-yil 31-avgustda Ali Crawford Shotlandiyaga qaytib, „St Johnstone“ futbol klubiga 2022-yil yanvarigacha olti oylik ijara shartnomasi asosida qoʻshilgan.

2022-yil 3-yanvarda Ali Crawford „St Johnstone“ futbol klubi bilan 2024-yilgacha doimiy shartnoma imzolagan.

## Faoliyat statistikasi

## Manbalar
Matematika tarixi

**Matematika tarixi** — matematika tarixining bir nechta tasniflari mavjud boʻlib, ulardan biriga koʻra matematik bilimlarning rivojlanishi bir necha bosqichlarga boʻlinadi:
# Haqiqiy ob’ektlar va bir hil ob’ektlar toʻplamining idealizatsiyasi sifatida geometrik shakl va raqam tushunchasini shakllantirish. Turli xil sonlarni, uzunliklarni, maydonlarni va hajmlarni solishtirish imkonini bergan sanash va oʻlchashning paydo boʻlishi.
# Arifmetik amallarning ixtirosi. Arifmetik amallarning xossalari, oddiy figuralar va jismlarning maydonlari va hajmlarini oʻlchash usullari toʻgʻrisidagi bilimlarni empirik (sinov va xatolik yoʻli bilan) toʻplash. Antik davrdagi shumer-bobil, xitoy va hind matematiklari bu yoʻnalishda ancha oldinga siljishgan.
# Qadimgi Yunonistonda mavjud boʻlganlar asosida yangi matematik haqiqatlarni qanday olish mumkinligini koʻrsatadigan deduktiv matematik tizimning paydo boʻlishi. Qadimgi yunon matematikasining toj yutugʻi Yevklidning elementlari boʻlib, u ikki ming yil davomida matematik qatʼiylik standarti rolini oʻynagan.





## Manbalar

## Havolalar
„Matematika tarixi“ Ziyo.uz saytida
A Day in the Life

„**A Day in the Life**“ () — „The Beatles“ ingliz guruhi ijro etgan qoʻshiq. Guruhning 1967-yil eʼlon qilingan „Sgt. Pepper's Lonely Hearts Club Band“ nomli studiyaviy albomiga yakuniy trek oʻlaroq kiritilgan. Qoʻshiq muallifi oʻlaroq Lennon–McCartney koʻrsatilgan boʻlsa-da, soʻzini asosan John Lennon yozgan, Paul McCartney esa tarona oʻrtasidagi misralarni yozgan. „A Day in the Life“ musiqa tarixidagi eng muhim asarlardan biri boʻlib, bir necha eng yaxshi qoʻshiq roʻyxatiga kiritilgan.

Lennon qoʻshiq matnini asosan gazetalardagi xabarlar, jumladan, „Guinness“ pivo shirkati vorisi Tara Browne haqidagi xabarlarga tayanib yozgan. Qoʻshiqda qisman avant-garde uslubida improvizatsiya qilingan ikki orkestr glissando qismi bor. Qoʻshiqning oʻrta qismida McCartney yoshligini, xususan, avtobusda yurgan, tamaki chekkan hamda maktabga borgan paytlarini xotirlaydi. Ikkinchi crescendodan keyin musiqa tarixidagi eng taniqli akkordlardan biri yangraydi. Mazkur akkord bir necha klavishli asbobda chalingan boʻlib, 40 soniyadan oshiqroq vaqt mobaynida yangraydi.

„Seni qoʻzgʻatishni xohlagan boʻlardim“ () misrasi giyohvand moddalarga ishorat oʻlaroq qabul qilingan, shuning uchun dastlab BBC qoʻshiqni efirga uzatishni man qilgan. Qoʻshiqni bugunga qadar bir necha xonanda, jumladan, Jeff Beck va Barry Gibb hamda „The Fall“ va „Phish“ guruhlari kaver qilgan. „THX“ film shirkatining keng tanilgan „Deep Note“ () audio treydmarki „A Day in the Life“ qoʻshigʻi asosida yaratilgan.

## Manbalar
### Snoskalar

### Adabiyotlar

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Havolalar
*
Sangin havo hujumi (2010)

2010-yilgi Sangin havo hujumi atamasi 2010-yil 23-iyuldagi Afgʻonistonning Hilmand viloyati hududida joylashgan Sangin qishlogʻida koʻplab tinch aholi vakillarining bevaqt oʻlimi va jarohatlanishiga sabab boʻlgan NATO hujumiga nisbatan ishlatiladi. 

Afgʻoniston hukumati vertolyotdan uyushtirilgan raketa hujumi oqibatida 52 nafar tinch aholi vakillari halok boʻlganini iddao qilgan. Koʻplab tinch aholi vakillari, jumladan bolalar ham jarohatlangan va Qandahor kasalxonasiga olib kelingan. Bir necha hafta davomida AQSh harbiylari va Shimoliy Atlantika shartnomasi tashkiloti (NATO) rasmiylari ushbu hodisa boʻlganini rad etib kelishdi.

Kobulda 200dan 400 nafarga yaqin odam havo hujumida halok boʻlganlarning suratlarini koʻtargan holda tinch aholining chet el qoʻshinlari tomonidan oʻldirilishiga norozilik bildirib koʻchalarga chiqishdi.

Karzay hukumati voqea joyiga oʻz tergovchilarini yuboradi. Ular raketa zarbasi oqibatida 39 nafar tinch aholi halok boʻlgan, degan xulosaga kelishadi. Ushbu raqam dastlab xabar qilingan 45-52 nafardan ancha kam edi. Tergovchilarning xulosasiga koʻra, halok boʻlgan 39 kishining barchasi ayollar va bolalar edi. 

## Yana qarang
* Azizobod havo hujumi
* Haska Meyna toʻy ziyofati chogʻidagi havo hujumi
* Granai havo hujumi
* Qunduz havo hujumi (2009)
* Uroʻzgon vertolyot hujumi
## Manbalar

## Havolalar
*Rethink Afghanistan Footage Exposes One of the Worst Civilian Casualty Incidents of the War
*NATO Forces in Afghanistan Can’t Deny They Killed Civilians in Sangin Anymore
June Huh

**June Huh** (talaffuzi: *Jun Xu*) () (1983-yil tugʻilgan) — koreyalik, amerikalik matematik. Princeton universiteti professori. 2022-yilda Fields medali bilan taqdirlandi. Huh algebraik geometriya va kombinatorika oʻrtasidagi bogʻliqliklarni aniqlagan.

Huh 1983-yilda Stanfordda tugʻilgan. Ota-onasi Stanfordda oʻqishni tamomlagach, Huh oilasi bilan Janubiy Koreyaga qaytib kelgan. Onasi rus tili va adabiyotidan, otasi esa statistikadan dars bergan. Maktab yillarida Huh matematikaga qiziqmagan aksincha u oʻzini yozish va sheʼriyatga bagʻishlagan. Asosan shaxsiy kechinmalarga bagʻishlangan koʻplab sheʼr va hikoyalar yozgan. 2002-yilda Seul universitetiga oʻqishga kirgan, oʻqish paytida sheʼriyat bilan tirikchilik qila olmasligini tushunib, fizika va astronomiya boʻyicha ixtisoslashgan ilmiy jurnalist boʻlishga qaror qilgan.

## Manbalar
Lewis Spence

**Lewis Robert Spence ()** (1996-yil 28-yanvarda tugʻilgan) — shotlandiyalik professional futbolchi. Lewis Spence „Hamilton Academical“ futbol klubida yarim himoyachi sifatida oʻynaydi. Lewis Spence faoliyati davomida „Dunfermline Athletic“, „Dundee“, „Ross County“ va „Brechin City“ futbol klubida oʻynagan edi.

## Faoliyati

### Dunfermline Athletic
Lewis Spence Shotlandiyaning Kirkcaldy shahrida tugʻilgan. Lewis Spence „Heart of Midlothian“ va „Rangers“ futbol klublarining yoshlar jamoalarida tarbiyalangan. 2012-yilda Lewis Spence „Dunfermline Athletic“ futbol klubi jamoasiga qoʻshilgan. 2012—2013-yilgi mavsumda Lewis Spence klubning 20 yoshgacha boʻlgan futbolchilar jamoasida oʻynagan. Keyingi mavsumda Lewis Spence „Dunfermline“ klubining asosiy jamoasi tarkibiga qoʻshilgan. Lewis Spence klub safidagi ilk oʻyinini „Ayr United“ futbol klubiga qarshi uchrashuvda (1:1 hisobidagi durang) oʻtkazgan. Umuman olganda, Lewis Spence 2013—2014-yilgi mavsumda „Dunfermline“ futbol klubi uchun oltita oʻyinda maydonga tushgan.

2015—2016-yilgi mavsum oxirida Lewis Spence „Dunfermline“ futbol klubi bilan yangi bir yillik shartnoma imzolagan. Bu shartnomaga koʻra, Lewis Spence 2016—2017-yilgi mavsum oxirigacha klubda qoladigan boʻlgan. Birinchi jamoa uchun bir nechta oʻyinlarni oʻtkazgandan soʻng, Lewis Spence 2016-yil sentyabr oyida bir oylik ijara asosida „Brechin“ futbol klubi safga qoʻshilgan. Lewis Spence ijaradan qaytganidan soʻng, 2017-yilning may oyida shartnoma muddati tugagach, klubni tark etgan. Lewis Spence „Dunfermline“ klubi safida bilan besh yil davomida 45 ta oʻyinda maydonga tushgan.

### Dundee
2017-yilning 22-iyunida Lewis Spence Shotlandiya Premer ligasi vakili „Dundee“ futbol klubi bilan bir yillik shartnoma imzolagan. Oʻzining birinchi mavsumida ajoyib taassurot qoldirganidan soʻng,Lewis Spence 2018-yil aprel oyida klub bilan ikki yillik yangi shartnoma imzolagan. Buning natijasida Lewis Spence klub safida 2020-yilning yozigacha qoladigan boʻlgan. Ammo Lewis Spence 2019-yil yanvarida klubni tark etgan.

### Ross County
"Dundee" futbol klubini tark etganidan soʻng,Lewis Spence Shotlandiya chempionati vakili „Ross County“ futbol klubi bilan shartnoma imzolagan. Klub safidagi birinchi mavsumida Lewis Spence 21 oʻyin oʻtkazgan. Lewis Spence „Ross County“ futbol klubiga chempionlikni qoʻlga kiritishga yordam bergan va shuning uchun klub Shotlandiya Premer ligasiga koʻtarilgan.

### Scunthorpe United
Lewis Spence 2020-yil avgust oyida „Scunthorpe United“ futbol klubi bilan ikki yillik shartnoma imzolagan. Klubdagi birinchi mavsumida Lewis Spence 44 oʻyinda maydonga tushgan. Lewis Spence „Scunthorpe“ klubi safidagi yagona golini „Harrogate Town“ futbol klubiga qarshi oʻyinda (3:1) kiritgan. Mavsum yakunida Lewis Spence „Scunthorpe“ futbol klubini tark etgan.

### Hamilton Academic
2021-yil iyul oyida Lewis Spence „Hamilton Academical“ futbol klubi safiga qoʻshilganini tasdiqlagan. Lewis Spence klub bilan ikki yillik shartnoma imzolagan.

## Faoliyat statistikasi

## Manbalar
Dylan Easton

**Dylan Easton ()** (1994-yil 6-aprelda tugʻilgan) — shotlandiyalik futbolchi. Dylan Easton „Raith Rovers“ futbol klubida hujumkor yarim himoyachi va hujumchi sifatida oʻynaydi.

Dylan Easton futbolchilik faoliyati davomida „Livingston“, „Berwick Rangers“, „St Johnstone“, „Elgin City“, „Clyde“, „Forfar Athletic“, „Kelty Hearts“, „Airdrieonians“, „Arbroath“ va „Dumbarton“ futbol klublarida oʻynagan.

## Faoliyati

### Livingston
Dylan Easton „Hutchison Vale“ futbol klubining yoshlar jamoasida tarbiyalangan. Keyinchalik, 2011-yil iyul oyida Dylan Easton „Livingston“ futbol klubi safiga qoʻshilgan. 2012-yilning 11-fevralida „Partick Thistle“ futbol klubiga qarshi oʻyinda Dylan Easton (17 yoshida) oʻzining birinchi jamoadagi debyut oʻyinini oʻtkazgan.

### St Johnstone
2013-yilda Dylan Easton Shotlandiya Premer ligasi vakili „St Johnstone“ futbol klubi bilan shartnoma imzolagan. Dylan Easton 2015-yilning avgustida oʻzaro kelishuvga koʻra klubni tark etgan.

#### Dumbarton (ijara)
Dylan Easton 2015-yilning yanvar oyida ijara shartnomasi asosida „Dumbarton“ futbol klubi safiga oʻtgan. Dylan Easton klub safidagi ilk oʻyinini „Livingston“ futbol klubiga qarshi oʻyinda (5:1) oʻtkazgan.

### Elgin City
2015-yil oktyabr oyida Dylan Easton (2015-yil avgustida oʻzaro kelishuvga koʻra „St Johnstone“ futbol klubini tark etganidan keyin) „Elgin City“ futbol klubi bilan 2016-yil yozigacha amal qiladigan shartnoma imzolagan. Dylan Easton klubdagi oʻyinlarida qisqa vaqt ichida koʻplab golli uzatmalarni amalga oshirgan. Dylan Easton bir nechta ajoyib oʻyinlari bilan muxlislarning sevimlisi futbolchisiga va mavsumning yulduz futbolchilaridan biriga aylangan.

### Clyde
2016-yil 28-may kuni Dylan Easton Shotlandiya Ikkinchi ligasi vakili „Clyde“ futbol jamoasi bilan shartnoma imzolagani eʼlon qilingan. Dylan Easton „Clyde“ futbol klubi safida 2016—2017-yilgi mavsumning eng yaxshi golini kiritishga muvaffaq boʻlgan. Yarim himoyachining avgust oyida „Montrose“ klubiga qarshi oʻyindagi ajoyib zarbasi onlayn ovoz berishda mavsumning eng yaxshi goli deb topilgan. Dylan Easton 2017-yil iyun oyida „Clyde“ futbol klubini tark etgan.

### Forfar Athletic
Dylan Easton 2017-yilning 20-iyunida Dylan Easton „Forfar Athletic“ futbol klubi bilan ikki yillik kleishuvga erishgan.

### Kelty Hearts
Dylan Easton 2019-yil iyun oyida „Kelty Hearts“ futbol klubi safiga qoʻshilgan.

### Airdrieonians
2021-yil 11-iyun kuni Dylan Easton Shotlandiya Birinchi ligasi vakili „Airdrieonians“ futbol klubi bilan shartnoma imzolagan.

### Raith Rovers
2022-yil 26-mayda Dylan Easton Shotlandiya chempionati ishtirokchisi „Raith Rovers“ futbol klubi safiga 2 yillik shartnoma asosida qoʻshilgan.

## Faoliyat statistikasi

## Manbalar
Sanginning qulashi

Afgʻonistonning Hilmand viloyatida joylashgan Sangin shahri 2017-yil 23-mart kuni Tolibon tomonidan bosib olingan edi. Shaharni egallash jarayonida Tolibon ikki oy davomida shaharga yangi hujumlarni amalga oshirgan edi. 
## Ilk hujumlar
Yanvar oyida Tolibon jangarilari Sangindagi hukumat pozitsiyalariga kuchli hujum uyushtirib, 100dan ortiq askar va politsiyachilarni oʻldirgan. Jangarilar qoʻshimcha kuchlar va havo yordami bilan ortga qaytarilgan edi. Rasmiylarning aytishicha, jangarilar frontdagi hukumat nazorat punktlariga borish uchun xususiy uylarda qazilgan tunnellardan foydalangan.  31-yanvar kungi toʻqnashuvlarda Tolibonning 19 jangarisi oʻldirilgan, 25 nafari yaralangan. Toʻqnashuvlar chogʻida 2 nafar hukumat askari oʻldirilib, ikki nafari yaralandi. 

2-fevral kuni Sangin tumanidagi harbiy bazaga uyushtirilgan hujum chogʻida kamida 32 nafar, jumladan 3 nafar qoʻmondon, Tolibon isyonchisi oʻldirilgan, yana 40 nafari yaralangan”, - deyiladi viloyat gubernatori bayonotida. 11-fevral kuni Hilmand viloyati gubernatori Hayatulloh Hayotning ma’lum qilishicha, tunda xorijiy harbiy havo kuchlari qoʻllovi bilan uyushtirilgan xavfsizlik amaliyotlarida kamida 60 nafar Tolibon jangarisi oʻldirilgan. Tinch aholi orasida ham qurbonlar boʻlgan. Keyinchalik Birlashgan Millatlar Tashkilotining Afgʻonistondagi missiyasi AQShning Sangindagi havo hujumlari 9–10-fevral kunlari sodir boʻlganini ma’lum qildi. Dastlabki surishtiruvlarga koʻra, havo hujumlarida kamida 18 nafar tinch aholi halok boʻlgan va ularning deyarli barchasi ayollar va bolalar edi.
## Shaharning qulashi
Sangin atrofidagi hududlar bir necha yillardan buyon Tolibon harakatining qaynoq nuqtasi boʻlib kelayotgan edi. Tumanning oʻzida Afgʻonistondagi boshqa tumanlarga qaraganda koʻproq Britaniya va AQSh dengiz piyodalari oʻldirilgan. Xabarlarga koʻra, isyonchilarning takroriy hujumlari qaytarilganidan soʻng shaharni himoya qilish vazifasi yuklatilgan hukumat kuchlari birinchi kechadayoq ortga chekinib, 23-mart kuni erta tongda Tolibonga nazoratni qoʻlga olish imkonini berishgan. 
## Oqibat
Shahar Lashkargohga olib boradigan yoʻlda joylashganligi sababli Sanginning boy berilishi Afgʻoniston hukumati uchun katta muvafaqqiyatsizlik sifatida talqin qilindi. Ushbu gʻalaba Tolibonning Hilmand va Qandahor viloyatlariga keyingi yurishlari uchun yoʻl ochishi mumkin edi. Avvalroq Afgʻonistondagi Britaniya kuchlariga qoʻmondonlik qilgan polkovnik Richard Kempning aytishicha, Britaniya va Amerika qoʻshinlari “oʻta xavfli oʻtish davridan oʻtib olish uchun Afgʻonistonda koʻproq sonda qolishlari kerak” edi. Mart oyida qoʻshinlar olib chiqilganidan keyin Sangin politsiyasi boshligʻi Muhammad Rasul xavfsizlik kuchlari “tumanni qaytarib olish uchun qoʻshimcha kuchlar tayyorlanayotgan”ini aytgan boʻlsa-da, hech qanday muhim chora koʻrilmadi. 2017-yil aprel oyida ANA 215 korpusining 300 nafar dengiz piyodalari jangovar boʻlmagan qoʻllab-quvvatlash maqomida mintaqadagi Shorabak kampiga (sobiq Kamp Bastion) kela boshladi. 

## Manbalar
Waygal tumani

**Waygal tumani** (, ) — Afgʻonistonning sharqida joylashgan Nuriston viloyatidagi tuman. Ushbu tuman vodiy hududida joylashgan boʻlib, toʻqqizta yirik qishloqdan iborat. Bular: Waygal, Zanchgal, Nishigram, Ameshdesh, Akun, Kegal, Muldesh, Jamach va Want. Mahalliy Kalasha xalqi vaygali va nuristoniy tillarida gaplashadi. Shuningdek pashtu va dari tillari ham keng tarqalgan va rasmiy til sifatida ishlatiladi.

## Iqlimi
Köppen iqlim tasnifi tizimiga koʻra, Waygal nam kontinental iqlimga ega (*Dfb*). Yozda issiq, qishda sovuq va qorli ob-havo kuzatiladi. Waygalda yillik oʻrtacha harorat 5,0 °C, yillik yogʻingarchilik esa oʻrtacha 1096 mm ni tashkil qiladi. Sentabr oyida yogʻingarchilik 47 mm. Eng koʻp yogʻingarchilik mart oyida kuzatiladi. Mart oyida oʻrtacha yogʻingarchilik 161 mm.

Iyul — yilning eng issiq oyi boʻlib, oʻrtacha harorat 19,4 °C. Eng sovuq harorat yanvar oyida kuzatiladi. Yanvar oyining oʻrtacha harorati −8,3 °C.

## Manbalar

## Havolalar

* Aholi punktlari xaritasi AIMS, 2002-yil avgust
Frank Ross

**Francis Ross ()** (1998-yil 18-fevralda tugʻilgan) — shotlandiyalik professional futbolchi. Frank Ross futbolchilik faoliyati davomida „Aberdeen“, Greenock Morton", „Ayr United“ va „Go Ahead Eagles“ futbol klublarida oʻynagan.

## Faoliyati
Frank Ross „Aberdeen“ futbol klubi safidagi ilk oʻyinini 2015-yilning 16-mayida „Dundee“ futbol klubiga qarshi oʻyinda oʻtkazgan. 2016-yilning 3-iyulida Frank Ross „Aberdeen“ futbol klubi bilan ikki yillik yangi shartnoma imzolagan. 2017-yil 3-dekabrda Ross „Rangers“ futbol klubiga qarshi oʻyinda jarima zarbasidan klubdagi birinchi golini kiritgan. 8-dekabr kuni boʻlib oʻtgan navbatdagi oʻyinda Frank Ross „Dundee“ futbol klubiga qarshi uchrashuvda (1:0 hisobida gʻalaba) asosiy jamoa tarkibida maydonga tushgan.

Ross 2018-yil yanvar oyida Shotlandiya chempionati vakili „Greenock Morton“ futbol klubiga ijara shartnomasi asosida qoʻshilgan. Shundan soʻng, 2019-yilning 8-iyulida Ross „Ayr United“ futbol klubiga yanvar oyigacha ijara asosida oʻtgan.

Frank Ross 2019-yilning may oyida „Aberdeen“ futbol klubi bilan yana bir yilga moʻljallangan yangi shartnoma imzolagan. Biroq, 2020-yil 12-iyunda Ross „Aberdeen“ futbol klubini tark etgan.

2020-yilning 20-avgustida Ross Gollandiyaning „Go Ahead Eagles“ futbol klubi bilan ikki yillik shartnoma imzolagan.

## Shaxsiy hayoti
Ross Shotlandiyaning Ellon shahrida tugʻilgan. Frank Ross sakkiz yoshida „Aberdeen“ futbol klubining yoshlar jamoasi safiga qoʻshilgan.

Frank Rossning katta singlisi Natalie Ross Shotlandiya ayollar milliy futbol jamoasi va klublarida, shu jumladan „Arsenal“ va „Celtic“ futbol klubida ayollar futboli oʻynagan.

## Faoliyat statistikasi

## Manbalar
Euan Murray

**Euan Murray ()** (1994-yil 20-yanvarda tugʻilgan) — shotlandiyalik futbolchi. Euan Murray „Hartlepool United“ futbol klubida himoyachi sifatida oʻynaydi. Murray oʻzining futbolchilik faoliyatini "Motherwell' futbol klubida boshlagan edi. Euan Murray faoliyati davomida „Arbroath“, „Clyde“, „Stenhousemuir“, „Raith Rovers“, „Dunfermline Athletic“, „Kilmarnock“, „Barrow“, „Southport“ va „Western United“ futbol klublarida oʻynagan.

## Faoliyati
Murray „Motherwell“ futbol klubining akademiyasida tarbiyalangan. Keyinchalik, Murray 2013-yilning 9-noyabrida „Motherwell“ futbol klubining asosiy jamoasi safiga qabul qilingan. Euan Murray klub safidagi ilk oʻyinini „Dundee United“ futbol klubiga qarshi oʻyinda (4:0) oʻtkazgan.

2013—2014-yilgi mavsum oxirida „Motherwell“ futbol klubini tark etgan Murray 2014-yilning 19-sentyabrida Shotlandiya Ikkinchi ligasi vakili „Clyde“ futbol klubi bilan shartnoma imzolagan. 2014-yil 23-dekabrda Euan Murray „Clyde“ futbol klubini tark etgan. Bundan keyin, 2015-yilda Euan Murray Solomon orollaridagi „Western United“ futbol klubi bilan shartnoma imzolashga muvaffaq boʻlgan.

Keyinchalik Euan Murray Shotlandiyaga qaytib, 2015-yilning 8-iyulida „Stenhousemuir“ futbol klubi bilan shartnoma imzolagan. 2016-yilning 22-iyulida Euan Murray Angliya milliy ligasi vakili „Barrow“ futbol klubi safiga qoʻshilgan. 2017-yil iyun oyida Shotlandiya Birinchi ligasi vakili „Raith Rovers“ futbol klubi tarkibiga qoʻshilish uchun klub maʼamuriyati bilan shartnoma imzolagan.

„Raith Rovers“ futbol klubi bilan ikki mavsum oʻynaganidan soʻng, Euan Murray 2019-yil iyun oyida „Dunfermline Athletic“ futbol jamoasi bilan shartnoma imzolagan. Murray 2021-yilning may oyida klub bilan imzolagan shartnoma muddati tugaganidan keyin klubni tark etgan. Keyinchalik Euan Murray yaqinda quyi ligaga tushib qolgan „Kilmarnock“ futbol klubi safiga bilan ikki yillik shartnoma asosida qoʻshilgan. Euan Murray klub safida barcha musobaqalarda 38 ta oʻyinda maydonga tushgan va klub bilan Shotlandiya chempionligini qoʻlga kiritgan.

2022-yil 24-iyunda Euan Murrayning „Kilmarnock“ futbol klubi bilan imzolagan shartnomasi oʻzaro kelishuvga koʻra bekor qilingan. Oʻsha kuniyoq Murrayning Ikkinchi liga vakili „Hartlepool United“ futbol klubi bilan shartnoma imzolagani eʼlon qilingan.

## Xalqaro oʻyinlardagi faoliyati
Euan Murray 2012-yil aprel oyida Shotlandiyaning 18 yoshgacha boʻlgan oʻsmirlar milliy futbol terma jamoasi safida Serbiyaning 18 yoshgacha boʻlgan oʻsmirlar milliy futbol terma jamoasiga qarshi oʻyinda maydonga tushgan.

## Faoliyat statistikasi

## Manbalar
Regulus

**Regulus —** Sher yulduz turkumidagi eng yorqin yulduz va tungi osmondagi eng yorqin yulduzlardan biri.

Regulus quyosh tizimidan taxminan 77,5 yorugʻlik yili masofasida joylashgan. Qadimgi arab tilida bu yulduz Kalb al-Asad (qlb ạlạ̉sd) deb atalgan, yaʼni „sherning yuragi“; baʼzan bu nom lotin tiliga tarjimada topilgan — *Cor Leonis*. Qadimgi hind astronomiyasida Regulus Nakshatra Magha bilan mos keladi. Alpha Sheri birinchi kattalikdagi yulduzlar roʻyxatida oxirgi hisoblanadi, chunki keyingi eng yorqin Adara 1,50m magnitudaga ega, bu uni ikkinchi kattalikdagi yulduzga aylantiradi. Osmondagi barcha eng yorqin yulduzlar ichida Regulus ekliptikaga eng yaqin, Quyosh har yili 23-avgustda unga eng kichik masofada yaqinlashadi. Bu, shuningdek, Regulus vaqti-vaqti bilan Oy tomonidan yashiringanligini anglatadi.

## Xususiyatlari

Regulusning massasi Quyoshnikidan taxminan 3,5 baravar katta. Bu yosh yulduz, yoshi bir necha yuz million yil. U juda tez aylanadi, aylanish davri bor-yoʻgʻi 15,9 soatni tashkil qiladi. Bu tortishishning qorayishiga olib keladi, bunda yulduzning qutblari ekvatoriga qaraganda sezilarli darajada (50 %) issiqroq va besh marta yorqinroq boʻladi. Agar Regulus atigi 14 % tez aylansa, markazga yoʻnaltirilgan tortishish kuchi yulduzni parchalanishiga yoʻl qoʻymaslik uchun yetarli boʻlmas edi. Regulusning aylanish oʻqi yulduzning kosmosdagi harakat yoʻnalishiga deyarli toʻgʻri keladi.

Regulus shimolidagi osmonda 20 yoy daqiqada, bizning Somon yoʻli galaktikamizning sunʼiy yoʻldoshi boʻlgan Sher I mitti sferoid galaktikasi mavjud.

## Tadqiqot
2011-yil aprel oyi oʻrtalarida Michigan universiteti astronomlari toʻrtta teleskopdan kelgan yorugʻlikni birlashtirgan optik asbob yordamida Regulas haqidagi maʼlumotlarni tasvirlash va aniqlashtirishga muvaffaq boʻlishdi. Ular qariyb 100 yil davomida mavjud boʻlgan Von Zaypel teoremasini ham rad etdilar.

2021-yil 9-mart, UTC 20:08 dan 20:23 gacha 9 kilometrlik asteroid (2589) Daniel (+16,9m) Regulus yulduzini qopladi. Maksimal qamrov muddati taxminan 1 soniya edi.

## Manbalar
Yuma (Colorado)

**Yuma** () **shahri** — AQShning Colorado shtati Yuma okrugidagi eng gavjum uy boshqaruvi munitsipalitetidir. Aholisi 2010-yilgi aholini roʻyxatga olish maʼlumotlariga koʻra 3 524 kishini tashkil qildi.

Yuma nomli pochta boʻlimi 1885-yildan beri faoliyat koʻrsatmoqda. Shahar nomi Yuma hindulari sharafiga nomlangan.

## Geografiyasi
Amerika Qoʻshma Shtatlari aholini roʻyxatga olish byurosiga koʻra, shaharning umumiy maydoni  ni tashkil qiladi. Shundan  quruqlik va 0,41 % suvni tashkil qiladi. Yumaga eng yaqin shahar, Wray, Coloradodan 27 mil uzoqlikda joylashgan.

## Demografiyasi

2000-yilgi aholini roʻyxatga olish holatiga koʻra, shaharda 3 285 kishi, 1 275 xonadon va 847 oila istiqomat qilgan. Aholi zichligi — har kvadrat kilometrga 522 kishi. Shaharning irqiy tarkibi 91,39 % oq tanli, 0,09 % afro-amerikalik, 0,30 % tubjoy amerikaliklar, 0,03 % osiyoliklar, 0,06 % Tinch okeani orollari, 7,06 % boshqa irqlardan va 1,07 % ikki yoki undan ortiq irqlardan iborat. Har qanday irqga mansub ispan yoki lotinlar aholining 23,47 foizini tashkil etadi.

Shaharda 1275 ta uy xoʻjaliklari boʻlib, ulardan 32,9 % 18 yoshgacha boʻlgan bolalari bor, 52,8 % er-xotinlar birga yashaydilar, 9,1 % eri boʻlmagan ayollar, 33,5 % esa oilasizlar edi. Barcha uy xoʻjaliklarining 30,4 foizi jismoniy shaxslardan iborat boʻlib, 14,6 foizida 65 yosh va undan katta boʻlgan yolgʻiz yashaydigan kishi bor.

Shahar aholisi yosh taqsimotiga koʻra 28,4 % 18 yoshgacha, 8,5 % 18 yoshdan 24 yoshgacha, 26,4 % 25 yoshdan 44 yoshgacha, 19,8 % 45 yoshdan 64 yoshgacha va 16,9 % 65 yosh yoki yoshi kattaroqdir. Aholining oʻrtacha yosh 36 yosh. Har 100 ayolga 93,7 erkak toʻgʻri keladi. 18 va undan katta yoshdagi har 100 ayolga 90,6 erkak toʻgʻri keladi.

Shahardagi uy xoʻjaliklarining oʻrtacha daromadi 30,371 dollarni, oilaning oʻrtacha daromadi esa 36,657 dollarni tashkil etdi. Erkaklar oʻrtacha daromadi 25,962 dollarni, ayollarniki esa 16,968 dollarni tashkil qilgan. Shaharning jon boshiga toʻgʻri keladigan daromadi 14,424 dollarni tashkil etadi. Oilalarning qariyb 7,8 foizi va aholining 14,3 foizi qashshoqlik chegarasidan past boʻlganlarni tashkil qiladi.

## Yana qarang

* Colorado konturi
** Colorado bilan bog'liq maqolalar indeksi
* Colorado shtati
** Colorado shaharlari va shaharchalari
*** Colorado munitsipalitetlari
** Colorado okruglari
*** Yuma okrugi, Colorado

## Manbalar

## Havolalar

* 
** CDOT map of the City of Yuma 
* GoYuma.com
* The Yuma Pioneer
Feroz Nakhchir tumani

**Feroz Nakhchir tumani** — Afgʻonistonning Samangan viloyatidagi tuman. U ilgari Balx viloyatiga qarashli boʻlib, 2005-yilda Samanganga biriktirilgan. 2019-yilda aholi soni 14 494 kishini tashkil qilgan.

## Manbalar
Ulex europaeus

***Ulex europaeus***, **gorse**, **oddiy gorse**, Britaniya orollari va Gʻarbiy Yevropadan kelib chiqqan Fabaceae oilasiga mansub gulli oʻsimlik turi.

## Tavsif

Balandligi 2-3 metrga yetadigan doim yashil buta. Yosh poyalari yashil, barglari yashil tikanlarga aylangan, uzunligi . Yosh koʻchatlar dastlabki bir necha oy davomida kichik sebarga bargiga oʻxshash barg hosil qiladi. Oʻsimlik gullari sariq, uzunligi . Ular yil davomida, lekin asosan bahorda gullaydi. Gullardan hindiston yongʻogʻi hidiga kelib turadi. Mevasi dukkakli uzunligi , toʻq binafsha-jigarrang, qisman gulning och jigarrang qoldiqlari bilan oʻralgan. Meva ichida 2-3 ta qora rangli, yaltiroq, qattiq urugʻlar mavjud boʻlib, ular issiq havoda poʻstlogʻi boʻlinib ochilganda tashqariga chiqadi. Urugʻlar 30 yil davomida hayotiyligini saqlab qoladi. Koʻpgina gorse turlari singari, u koʻpincha tez yonuvchan oʻsimlik boʻlib, tezda olov oladi, lekin yongʻindan keyin ildizlardan qayta oʻsadi, urugʻlari olovda ozgina kuydirilgandan keyin ham unib chiqishga moslashgan. Uning ildizidda lateral va qoʻshimcha ildizlari bor. Juda chidamli oʻsimlik, u  boʻlgan haroratlarda omon qoladi. Taxminan oʻttiz yil yashashi mumkin.

## Invaziv turlar
Tur Yevropaning boshqa hududlarida, shuningdek, Amerika, Yangi Zelandiya, Janubiy Afrika va Avstraliyada koʻpincha begona oʻt hisoblanadi. U Yangi Zelandiyaga Shotlandiyadan toʻsiq sifatida oʻstiriladigan tur sifatida olib kelingan, biroq dehqonlar uchun katta muammo boʻlib qoldi, chunki iqlim uning oʻsishiga mahalliy yashash joyidan koʻra koʻproq mos keldi. Oddiy gorse Shri-Lankadagi Horton Plains milliy bogʻining togʻli oʻtloqlarida invaziv tur hisoblanadi. U mahalliy, endemik turlardan ustun turadi. Bu oʻsimlikka qarshi koʻplab hududlarda biologik kurash qoʻllanadi. *Tetranychus lintearius* va Exapion *ulicis* oʻsimlikning tarqalishini kamaytiradi.

## Kultivatsiya
Bu oʻsimlik quyoshli, ochiq joylarda toʻsiqlar, chegaralarni va tuproq qoplamini hosil qilish uchun oʻstiriladi. Navlarga „Strictus“ (Irlandiya gorsesi), mitti shakli va ikki gulli, meva bermaydigan „Flore Pleno“ kiradi, ular Qirollik bogʻdorchilik jamiyatining bogʻdagi xizmatlari uchun mukofotiga sazovor boʻlgan.

## Foydalanish
Baʼzi joylarda otlar va boshqa chorva mollarini boqish uchun gorse ishlatiladi.

Ushbu turdagi urugʻlardan olingan lektin inson qizil qon hujayralarida H moddasini (hh antijeni tizimida mavjud emas) identifikatsiyalashning standart usuli hisoblanadi. Odamlarning koʻpchiligi ABO qon guruhi tizimi uchun asos boʻlgan H moddasini ifodalaydi, biroq kamdan-kam uchraydigan shaxslar („Bombay fenotipi“) buni bildirmaydi va bu shaxslarni aniqlash uchun *Ulex europaeusdan* ajratilgan kimyoviy moddalar ishlatiladi. Lektin inson qon tomir endotelial hujayralari uchun marker va ularni izolyatsiya qilish uchun vosita sifatida ishlatiladi. Boshqa dukkaklilar kabi tuproqdan azotni oʻzlashtiradi.


Fayl:Ulex europaeus - common gorse - at Ooty 2014 (6).jpg|Ulex europaeus
Fayl:Asphondylia ulicis on Common Gorse Ulex europaeus (25808853228).jpg|Ulex europaeus urug‘lari
Fayl:Common Gorse (Ulex europaeus) (17022201008).jpg|Oddiy gorse


## Manbalar
Oliy ta’lim a’lochisi

**„Oliy taʼlim aʼlochisi“ koʻkrak nishoni** bilan oliy taʼlim sohasida fidokorona mehnat qilayotgan, oʻzining yuqori kasb-mahorati, yorqin isteʼdodi va ijodi, vatanparvarlik fazilatlari bilan el-yurt oʻrtasida hurmat qozongan, faol va tashabbuskor, sogʻlom va barkamol avlodni voyaga yetkazish, yosh avlodni Vatanga muhabbat va sadoqat ruhida tarbiyalash borasida alohida namuna koʻrsatib, soha rivojiga munosib hissa qoʻshgan fuqarolar taqdirlanadi.

Koʻkrak nishoni bilan chet el fuqarolari va fuqaroligi boʻlmagan shaxslar ham mazkur Nizom talablari asosida taqdirlanishi mumkin.

„Oliy taʼlim aʼlochisi“ koʻkrak nishoni bilan mukofotlangan shaxslarga 1-oktabr — Oʻqituvchi va murabbiylar kuni arafasida topshiriladi.

## Tavsifi
* „Oliy taʼlim aʼlochisi“ koʻkrak nishoni diametri 34 millimetrli doira shaklida boʻlib, mis qotishmasidan tayyorlanadi.Koʻkrak nishonining old tomoni markaziy qismida ochiq holatdagi kitob ustida magistrlik bosh kiyimi va ustida yuqoriga taralayotgan nurlar zarhal rangda tasvirlangan.
* Koʻkrak nishoni aylanasi boʻylab yuqori qismida oq emal fonida zarhallangan „OLIY TAʼLIM AʼLOCHISI“ yozuvi, quyi qismida esa bitta sakkiz qirrali yulduzga tutashgan ikkita dafna novdasi joylashgan. Harflar balandligi — 2 millimetr, yulduzning diametri — 2,2 millimetr.
* Koʻkrak nishonining orqa tomonida Oʻzbekiston Respublikasi Davlat gerbi tasvirlangan.Koʻkrak nishonining qalinligi — 2,5 millimetr. Yozuv va tasvirlar — boʻrtma. Koʻkrak nishonining old va orqa tomonlarining chetlari qabariq doira bilan oʻralgan.
* Koʻkrak nishoni halqa va ilmoqchalar yordamida toʻgʻri toʻrtburchak shaklidagi qadagʻichga ulangan. Qadagʻichning eni — 26 millimetr, boʻyi — 17 millimetrdan iborat.
* Qadagʻich eni 22 millimetrli toʻq koʻk rangdagi shoyi lenta qoplangan boʻlib, oʻrtasidan 2 millimetrli hamda ikki chetidan eni 1,5 millimetrli sariq rangli yoʻl vertikal holatda oʻtgan. Qadagʻichning orqa tomoniga koʻkrak nishonini kiyimga taqib qoʻyish uchun toʻgʻnogʻich koʻrinishidagi moslama oʻrnatilgan.

## Yana qarang
* Oʻzbekiston Respublikasining orden va medallari
* Oʻzbekiston hukumatining mukofotlari
* Oʻzbekiston davlat imtiyozli mukofotlari

## Manbalar

## Havolalar
* Taʼlim sohasida fidokorona mehnat qilayotganlar koʻkrak nishoni bilan taqdirlanadi 
* “Олий таълим аълочиси” ҳамда “Ўрта махсус ва профессионал таълим аълочиси” кўкрак нишонлари таъсис этилди 
* Таълим соҳасида фидокорона меҳнат қилаётганлар кўкрак нишони билан тақдирланади
* соҳасида фидокорона меҳнат қилаётганлар учун кўкрак нишон таъсис этилади
Routt (Colorado)

**Routt** () — AQShning Colorado shtatida joylashgan okrugdir. 2020-yilgi aholini roʻyxatga olish maʼlumotlariga koʻra, aholi soni 24,829 kishi edi. Okrug markazi Steamboat Springs hisoblanadi. Routt okrugi Steamboat Springs, CO Micropolitan statistik hududini oʻz ichiga oladi.

## Tarixi
Plasser oltin 1864-yilda Colorado Gold Rushning bir qismi sifatida Hahns Peak yaqinida topilgan.

Routt okrugi 1877-yil 29-yanvarda Grand okrugining gʻarbiy qismidan tashkil topgan. U Colorado shtatining oxirgi hududiy va birinchi gubernatori John Long Routt sharafiga nomlangan. Routt okrugining gʻarbiy qismi 1911-yil 27-fevralda Moffat okrugini tashkil qilish uchun boʻlindi.

## Geografiyasi
AQSh aholini roʻyxatga olish byurosiga koʻra, okrugning umumiy maydoni 6130 km² ni tashkil qiladi, shundan 6120 km² quruqlik va 16 km² (0,3 %) suvdir.

### Qoʻshni tumanlar

* Carbon okrugi, Vayoming — shimol
* Jackson okrugi — sharq
* Grand okrugi — janubi-sharqda
* Eagle okrugi — janub
* Garfild okrugi — janubi-gʻarbiy
* Rio-Blanco okrugi — janubi-gʻarbiy
* Moffat okrugi — gʻarbiy

### Asosiy magistrallar

*  AQSh avtomagistrali 40
*  Davlat avtomagistrali 131
*  Davlat avtomagistrali 134

### Davlat tomonidan muhofaza qilinadigan hududlar

* Pearl Lake davlat bogʻi
* Stagecoach davlat bogʻi
* Steamboat Lake State Park
* Yampa daryosi davlat bogʻi

## Demografiyasi
2000-yilgi aholini roʻyxatga olishda okrugda 19,690 kishi, 7,953 xonadon va 4,779 oila istiqomat qilgan. Aholi zichligi — har kvadrat kilometrga 4 kishi. Okrugning irqiy tarkibi 96,90 % oq, 0,13 % qora yoki afro-amerikalik, 0,49 % tubjoy amerikalik, 0,39 % osiyolik, 0,09 % Tinch okeani orollari, 0,73 % boshqa irqlardan va 1,28 % ikki yoki undan ortiq irqdan iborat. 7953 ta uy xoʻjaliklarining 31,10 % 18 yoshgacha boʻlgan bolalari bor edi, 50,60 % er-xotinlar birga yashaydilar, 5,80 % eri boʻlmagan ayollar va 39,90 % oilasiz edi. Uy xoʻjaliklarining 24,4 foizini yolgʻizlar va 3,7 foizini 65 va undan katta yoshdagi yolgʻiz yashaydigan kishilar tashkil qiladi.

Yosh taqsimotiga koʻra aholining 22,60 % 18 yoshgacha, 10,10 % 18 dan 24 gacha, 36,50 % 25 dan 44 gacha, 25,70 % 45 dan 64 gacha, 5,00 % 65 va undan katta tashkil qiladi. Aholining oʻrtacha yosh 35 yosh. Har 100 ayolga 116,60 erkak toʻgʻri keladi. 18 va undan katta yoshdagi har 100 ayolga 119,40 erkak toʻgʻri keladi.

Oilalarning oʻrtacha daromadi 53,612 dollarni tashkil etdi. Erkaklar oʻrtacha daromadi 36 997 dollarni, ayollarniki esa 26 576 dollarni tashkil qilgan. Okrugda aholi boshiga daromad 28 792 dollarni tashkil etdi.
## Shaharlari

### Shahar

* Steamboat Springs

### Shaharlar

* Hayden
* Oak Creek
* Yampa

### Aholini roʻyxatga olish uchun belgilangan joy

* Phippsburg

## Manbalar

## Havolalar

* 
* Colorado County Evolution by Don Stanwyck
* Colorado Historical Society